Aktas dėl Bulgarijos Respublikos ir Rumunijos stojimo sąlygų ir Sutarčių, kuriomis yra grindžiama Europos sąjunga, pritaikomųjų pataisų - VII priedas:Stojimo akto 23 straipsnyje nurodytas sąrašas: pereinamojo laikotarpio priemonės - Rumunijai - 4.Konkurencijos politika - B.Plieno pramonės restruktūrizavimas



Oficialusis leidinys L 157 , 21/06/2005 p. 0318 - 0322



B. PLIENO PRAMONĖS RESTRUKTŪRIZAVIMAS Europos bendrijos steigimo sutarties VI antraštinės dalies 1 skyrius "Konkurencijos taisyklės" 1. Nepaisant EB sutarties 87 ir 88 straipsnių, valstybės pagalba, kurią 1993 — 2004 m. Rumunija suteikė atskirų Rumunijos plieno pramonės dalių restruktūrizavimui, laikoma suderinama su bendrąja rinka, jeigu: - Europos sutarties, įsteigiančios Europos Bendrijų bei jų valstybių narių ir Rumunijos asociaciją [8], 2 protokolo dėl EAPB produktų 9 straipsnio 4 dalyje numatytas laikotarpis buvo pratęstas iki 2005 m. gruodžio 31 d., - 2002–2008 m. laikotarpiu laikomasi nacionalinėje restruktūrizavimo programoje ir individualiuose verslo planuose, kuriais remiantis buvo pratęstas pirmiau minėto Protokolo galiojimas, išdėstytų sąlygų, - yra įvykdytos šiose nuostatose ir A priedėlyje išdėstytos sąlygos, - nuo 2005 m. sausio 1 d. iki 2008 m. gruodžio 31 d., restruktūrizavimo laikotarpio pabaigos, neskiriama ar neišmokama jokios formos valstybės pagalba plieno gamykloms, kurioms taikoma nacionalinė restruktūrizavimo programa, ir - po 2004 m. gruodžio 31 d. neskiriama ar neišmokama jokia valstybės pagalba Rumunijos plieno sektoriui. Šiose nuostatose ir A priedėlyje valstybės pagalba restruktūrizavimui turi būti suprantama kaip bet kuri su plieno gamybos įmonėmis susijusi priemonė, kuri yra valstybės pagalba pagal EB sutarties 87 straipsnio 1 dalį ir kuri pagal įprastines Bendrijoje taikomas taisykles negali būti laikoma suderinama su bendrąja rinka. 2. Valstybės pagalbą pagal Rumunijos plieno pramonės restruktūrizavimo programą turi teisę gauti tik A priedėlio I dalyje išvardytos bendrovės (toliau – bendrovės gavėjos). 3. Rumunijos plieno sektoriaus restruktūrizavimas, apibūdintas bendrovių gavėjų individualiuose verslo planuose bei nacionalinėje restruktūrizavimo programoje, laikantis šiose nuostatose ir A priedėlyje išdėstytų sąlygų, baigiamas ne vėliau kaip 2008 m. gruodžio 31 d. (toliau – restruktūrizavimo laikotarpio pabaiga). 4. Bendrovė gavėja negali: a) susijungimo su A priedėlio I dalyje nenurodyta bendrove atveju – perduoti bendrovei gavėjai suteiktos pagalbos teikiamą naudą; b) perimti bet kurios A priedėlio I dalyje nenurodytos bendrovės turtą ir perduoti jai iki 2008 m. gruodžio 31 d. suteiktos pagalbos teikiamą naudą. 5. Bet kokio vėlesnio bet kurios iš bendrovių gavėjų savininkų pasikeitimo atveju laikomasi šiose nuostatose ir A priedėlyje apibrėžtų sąlygų ir principų, susijusių su perspektyvumu, valstybės pagalba ir pajėgumų mažinimu. 6. Bendrovės, kurios A priedėlio I dalyje nėra nurodytos kaip bendrovės gavėjos, negauna valstybės pagalbos restruktūrizavimui ar kokios nors kitos pagalbos, kuri nėra laikoma suderinama su Bendrijos valstybės pagalbos taisyklėmis, ir iš jų nereikalaujama dėl to sumažinti pajėgumus. Joks šių bendrovių pajėgumų sumažinimas neįskaičiuojamas į mažiausią sumažinimą. 7. Bendra bendrovėms gavėjoms patvirtintos restruktūrizavimo pagalbos suma nustatoma atsižvelgiant į kiekvienos atskiros priemonės, numatytos galutinėje nacionalinėje restruktūrizavimo programoje ir individualiuose verslo planuose, kuriuos turi patvirtinti Rumunijos valdžios institucijos ir turi būti atliktas galutinis patikrinimas, ar jie atitinka Europos sutarties 2 protokolo 9 straipsnio 4 dalyje nustatytus kriterijus, bei gautas Tarybos patvirtinimas, pagrindimą. Bet kuriuo atveju bendra 1993–2004 m. laikotarpiu skirta ir išmokėta restruktūrizavimo pagalba negali viršyti 49985 milijardų Rumunijos levų. Ši bendra viršutinė riba skaidoma į šias individualias viršutines ribas ar 1993–2004 m. laikotarpiu kiekvienai įmonei gavėjai skirtos ir išmokėtos valstybės pagalbos didžiausias sumas: Ispat Sidex Galaţi | 30598 milijardai ROL | Siderurgica Hunedoara | 9975 milijardai ROL | CS Reşiţa | 4707 milijardai ROL | IS Câmpia Turzii | 2234 milijardai ROL | COS Târgovişte | 2399 milijardai ROL | Donasid (Siderca) Călăraşi | 72 milijardai ROL | Valstybės pagalba užtikrina bendrovių gavėjų perspektyvumą įprastomis rinkos sąlygomis pasibaigus restruktūrizavimo laikotarpiui. Turi būti skiriama tik tokio dydžio ir intensyvumo pagalba, kokios būtinai reikia tokiam perspektyvumui atkurti. Perspektyvumas nustatomas atsižvelgiant į A priedėlio III dalyje apibūdintus rodiklius. Rumunija neteikia jokios kitos Rumunijos plieno pramonės restruktūrizavimui skirtos valstybės pagalbos. 8. Bendras grynasis su gatavais gaminiais susijusių pajėgumų sumažinimas, kurį bendrovės gavėjos turi pasiekti 1993–2008 m. laikotarpiu, yra mažiausiai 2,05 milijonų tonų. Šis pajėgumų sumažinimas matuojamas remiantis galutiniu atitinkamų karšto valcavimo plieno gamybos įrengimų uždarymu juos fiziškai sunaikinant, kad tų įrengimų būtų nebegalima atstatyti panaudojimui. Bendrovės gavėjos bankroto paskelbimas nereiškia pajėgumų sumažinimo [9]. Mažiausias grynasis pajėgumų sumažinimas 2,05 milijonu tonų vykdomas ir atitinkamų įrengimų gamybos nutraukimo bei galutinio uždarymo datų laikomasi pagal A priedėlio II dalyje pateiktą tvarkaraštį. 9. Individualius verslo planus turi raštu patvirtinti bendrovės gavėjos. Jie įgyvendinami ir pirmiausia apima: a) Ispat Sidex Galaţi: i) gamyklos modernizavimo, našumo didinimo, sąnaudų sumažinimo (ypač energijos suvartojimo) ir kokybės gerinimo investicijų programos įgyvendinimą ii) perėjimą į didesnės pridėtinės vertės plokščių plieno gaminių rinkos segmentus iii) veiklos efektyvumo ir organizacinio valdymo gerinimą iv) bendrovės finansinio restruktūrizavimo užbaigimą v) investicijų, būtinų siekiant laikytis aplinkosaugos teisės aktų, įgyvendinimą b) Siderurgica Hunedoara: i) įrengimų modernizavimą siekiant įvykdyti numatytą pardavimų planą ii) veiklos efektyvumo ir organizacinio valdymo gerinimą iii) investicijų, būtinų siekiant laikytis aplinkosaugos teisės aktų, įgyvendinimą c) IS Câmpia Turzii: i) didesnės pridėtinės vertės ir perdirbtų produktų gamybos didinimą ii) gamybos kokybei pagerinti skirtos investicijų programos įgyvendinimą iii) veiklos efektyvumo ir organizacinio valdymo gerinimą iv) investicijų, būtinų siekiant laikytis aplinkosaugos teisės aktų, įgyvendinimą d) CS Reşiţa: i) specializaciją pusiau gatavų gaminių gamyboje, tiekiant juos vietos vamzdynų sektoriui ii) neefektyvių pajėgumų uždarymą iii) investicijų, būtinų siekiant laikytis aplinkosaugos teisės aktų, įgyvendinimą e) COS Târgovişte: i) didesnės pridėtinės vertės gaminių dalies padidinimą ii) investicijų programos, kuria siekiama sumažinti sąnaudas, padidinti efektyvumą ir pagerinti kokybę, įgyvendinimą iii) investicijų, būtinų siekiant laikytis aplinkosaugos teisės aktų, įgyvendinimą f) Donasid Călăraşi: i) gamyklos modernizavimo investicijų programos įgyvendinimą ii) gatavų gaminių dalies padidinimą iii) investicijų, būtinų siekiant laikytis aplinkosaugos teisės aktų, įgyvendinimą. 10. Bet kokiems vėlesniems nacionalinės restruktūrizavimo programos ir individualių verslo planų pakeitimams turi pritarti Komisija ir tam tikrais atvejais Taryba. 11. Restruktūrizavimo įgyvendinimas vyksta visiško skaidrumo sąlygomis ir vadovaujantis pripažintais rinkos ekonomikos principais. 12. Komisija ir Taryba atidžiai stebi restruktūrizavimo programos ir individualių verslo planų įgyvendinimą ir šiose nuostatose bei A priedėlyje išdėstytų sąlygų vykdymą prieš ir po įstojimo iki 2009 m. Pirmiausia Komisija stebi 7 ir 8 punktuose išdėstytus pagrindinius įsipareigojimus ir nuostatas dėl valstybės pagalbos, perspektyvumo ir pajėgumų sumažinimo, pirmiausia naudodamasi 9 punkte ir A priedėlio III dalyje pateikiamais restruktūrizavimo rodikliais. Dėl to Komisija teikia pranešimus Tarybai. 13. Priežiūra apima nepriklausomą įvertinimą, kuris 2005–2009 m. atliekamas kasmet. 14. Rumunija visapusiškai bendradarbiauja su visomis stebėsenos struktūromis. Konkrečiai: - Rumunija kas 6 mėnesius pateikia Komisijai ataskaitas, ne vėliau kaip kiekvienų metų kovo 15 d. ir rugsėjo 15 d., nebent Komisija nuspręstų kitaip. Pirma ataskaita turi būti pateikta 2005 m. kovo 15 d., o paskutinė – 2009 m. kovo 15 d.; - ataskaitose pateikiama visa informacija, būtina restruktūrizavimo procesui ir pajėgumų mažinimui bei naudojimui stebėti, taip pat pakankami finansiniai duomenys, kad galima būtų įvertinti, ar šiose nuostatose ir A priedėlyje išdėstytos sąlygos ir reikalavimai buvo įvykdyti. Ataskaitose pateikiama bent ta informacija, kuri išdėstyta A priedėlio IV dalyje, ir kurią Komisija turi teisę pakeisti remdamasi stebėsenos proceso metu įgyta patirtimi. Kartu su bendrovių gavėjų individualiomis verslo ataskaitomis taip pat pateikiama ataskaita apie bendrą Rumunijos plieno sektoriaus padėtį, įskaitant naujausius makroekonominius pokyčius. - Rumunija įpareigoja bendroves gavėjas atskleisti visus svarbius duomenis, kurie kitomis aplinkybėmis galėtų būti laikomi konfidencialiais. Teikdama pranešimus Tarybai, Komisija užtikrina, kad nebūtų atskleista konfidenciali informacija apie konkrečią bendrovę. 15. Konsultacinis komitetas, kurį sudaro Rumunijos valdžios institucijų ir Komisijos atstovai, renkasi kas 6 mėnesiai. Jei Komisija mano, kad tai būtina, taip pat gali būti rengiami neeiliniai konsultacinio komiteto posėdžiai. 16. Jei Komisija, remdamasi stebėsenos rezultatais, nustato, kad yra svarbių nukrypimų nuo prognozuotų makroekonominių pokyčių, bendrovių gavėjų finansinės padėties arba perspektyvumo įvertinimo, ji gali reikalauti, kad Rumunija imtųsi tinkamų priemonių atitinkamų bendrovių gavėjų restruktūrizavimo priemonėms sustiprinti arba pakeisti. 17. Jei stebėsena atskleidžia, kad: a) nebuvo įvykdyta kuri nors iš šiose nuostatose ir A priedėlyje nustatytų sąlygų, arba b) nebuvo laikytasi įsipareigojimų, Rumunijos prisiimtų pratęsiant laikotarpį, per kurį Rumunija pagal Europos sutartį išskirtiniu atveju gali teikti valstybės pagalbą savo plieno pramonės restruktūrizavimui, arba c) restruktūrizavimo laikotarpiu Rumunija paskyrė bendrovėms gavėjoms arba bet kuriai plieno gamybos bendrovei papildomą nesuderinamą valstybės pagalbą, Komisija imasi reikiamų priemonių, įpareigojančių atitinkamą bendrovę grąžinti bet kokią pagalbą, suteiktą pažeidžiant šiose nuostatose ir A priedėlyje nustatytas sąlygas. Prireikus remiamasi apsaugos sąlygomis, nustatytomis Akto 37 straipsnyje arba pagal Akto 39 straipsnį. [8] OL L 357, 1994 12 31, p. 2. Sutartis su paskutiniais pakeitimas, padarytais 2003 m. rugsėjo 25 d. ES ir Rumunijos asociacijos tarybos sprendimu Nr. 2/2003 (dar nepaskelbta Oficialiajame leidinyje). [9] Pajėgumų sumažinimas turi būti galutinis, kaip tai apibrėžta Komisijos sprendime Nr. 3010/91/EAPB (OL L 286, 1991 10 6, p. 20.) --------------------------------------------------